Fjölmargar umsóknir um starf framkvæmdastjóra á Höfða Alls bárust 24 umsóknir um starf framkvæmdastjóra Hjúkrunar - og dvalarheimilisins Höfða á Akranesi sem auglýst var nýlega , en umsóknarfrestur rann út í síðustu viku . Gert er ráð fyrir að ráða í starfið frá og með 1. maí næstkomandi . Listi með nöfnum umsækjenda var kynntur á fundi stjórnar Höfða í gær . Þar var samþykkt að stjórnarmenn yfirfari umsóknirnar og hittist aftur strax eftir páska .